S/ory of Lonoikamakaliiki. 339 



holo ae oe i Hawaii e kaua me Lonoikamakaliiki, aliai aku auanei ka kakou kaua ihina 

 o Pituoaoaka a me Hokuula, i paa e ia walii ia kakou, lilo e ia kakou na pokaku, i kahi 

 kiekie, i lilo auanei ka Lonoikamakaliiki kaua malalo mai, he hoonee wale no ka luna 

 niai a o ka hee no ia o ka Hawaii i ka Maui." Pela ka ua man kanaka nei olelo ia 

 Kamalalawalu. Aole nae he olelo oiaio a na mau kanaka nei ia Kamalalawalu, aka, e 

 nolu ana i mea e pio ai ko Kamalalawalu aoao. Ma keia ano wale no i lana nui ai o 

 Kamalalawalu e hele e kaua ia Lonoikamakaliiki. 



MOKUNA Xn. 



Ka Hoi Ana o Kauhipaewa a me Kihapaewa i Hawaii. — Ka Holo Ana o 



Kamalalawalu i Hawaii. 



Mahopr iho o ka Kauhipaewa ma kamailio ana ia Kamalalawalu no ke kaua, 

 alalia hoi aku la laua i Hawaii. A i ka hiki ana aku i Hawaii, e noho ana o Lonoika- 

 makahiki i Puako ia manawa, e kali ana no ia Kauhipaewa ma i ka hoi aku. A hiki 

 aku la laua, ninau mai la ke alii i ka laua mea i hoouna ia aku ai ; alalia, hai aku la 

 laua e like me ka laua kamailio ana me Kamalalawalu. Alalia hoomakaukau ae la o 

 Lonoikamakaliiki e like me ke kaua, i makaiikau ai oia no ka hiki mai o Kamalalawalu. 

 A hala akn la o Kauhipaewa ma i Hawaii ; alalia, hoomakaukau ae la o Kamalalawaln 

 no ka holo i ke kaua i Hawaii. 



A ike ae la o Lanikaula, e hoomakaukau ana no ka holo i Hawaii i ke kaua me 

 Lonoikamakahiki, i aku la o Lanikaula ia Kamalalawalu: "Anhea oe, e hoomakau- 

 kau ana keia mau waa on a hele ihea?" I aku la o Kamalalawalu: "E holo ana e 

 kaua me Lonoikamakahiki." I aku o Lanikaula : "Aole e hee o Lonoikamakahiki ia 

 oe, no ka mea, aole he ikaika nui e loaa ai o Lonoikamakahiki, no ka mea, he kanaka 

 oe, a he akna keia." I aku o Kamalalawalu: "Ka! Ua olelo mai o Kauhiakama, he 

 leiwi wale no Kohala, eia i ka nuku na kanaka." A no keia olelo ana aku o Kamala- 

 lawalu pela ia Lanikaula, olelo aku la o Lanikaula: "Hoouna aku nei oe i ko keiki 

 (Kauhiakama) e hele e makaikai i ka nui o na kanaka o Hawaii, a hoi mai la, a hai 

 mai la ia oe, aole he nui o na kanaka o Hawaii. Aka, ike ole aku la o Kauhiakama i 

 ka nui o na kanaka o Kohala, no ka mea, ma kahakai ka hele ana ; a hele aku la a 

 hiki i Kona, hele aku la mai Kawaihae aku a lioea iluna o Huehue, aole no e ike i na 

 kanaka olaila, no ka mea he a-a wale no; aka, hele aku la ma Kona loa a hiki i Kan 

 ina i ke kakahiaka nui ka hele ana ma Kona, aole e loaa kanaka ia wa, no ka mea, ua 

 pan na kanaka o ia wahi iuka a o kekahi poe, ua pau i ka lawaia, a o ka poe koe iho he 

 poe palupalu ; a nolaila ka loaa ole o na kanaka o Kona ia Kauhiakama ma ia hele ana. 

 Aka, ina ma ke ahiahi ka hele ana, ina ua ike i ka nui o na kanaka o Kona, no ka mea, 

 o ka okana nui hookahi ia o Hawaii." 



Ma keia olelo a Lanikaula, aole nae he hoomaopopo nui o Kamalalawalu ia olelo, 

 aka hooman no o Kamalalawalu i kona manao kaua. A ike mai la o Lanikaula, ua 

 paakiki loa ko Kamalalawalu manao no ke kaua, olelo aku la o Lanikaula ia Kamalala- 



